Ha Gyurcsányékon múlna, a koronavírusra hivatkozva már lőnének az utcákon

Miközben a Gyurcsány-klán a család pártjaként funkcionáló diplomás kommunisták (DK) kongresszusát követően még a vodkagőzös delíriumból ébredezett, a komolyra forduló koronavírus-helyzetben – ateisták lévén a sors által kínált – lehetőséget ismertek fel a hatalomba történő visszatérésükhöz. Miközben a hazai helyzetet hisztérikus riogatásokkal és rémhírkeltésekkel felbolygató DK-s politikusok pár nap alatt lesöpörték a pályáról a virológus szakma legjelesebb képviselőit is „hozzáértésükkel”, a saját kormányzásuk idején vírushelyzetben hozott gyomorforgató döntéseiket úgy kezelik, mint a szellentést a nem túl gerinces ember, aki óvatosan kiáll a szélirányból, így a rettenetes gőzök és gázok felhője immár akadálytalanul áramolhat az erről mit sem sejtők irányába.

Miközben Magyarország még éppen szigetként áll tömeges fertőződés nélkül a koronavírus-járvány világszintű viharában, Gyurcsányék már felültek a vírusvonatra és a fertőzés útján lépéstávolságra járva terjesztenék tovább a törődésbe csomagolt politikai terméküket, amelynek dobozában végül a családi vállalkozás és a kitartottak csürhéje lapulva várja, hogy a még egészséges, de gyanútlan embereket megfertőzve, parazitákként rághassanak szét mindent, amit a koronavírus és miegyéb nyavalyák fatornyos kis hazánkból meghagyhatnak.

EZEK UGYANAZOK

Mert ne legyen kétségünk: ezek ugyanazok, akik vérbe fojtották 2006 őszén az ’56-osok emlékét őrzők ünnepét, az emberek közé lövettek – és talán lövetnének ma is, ha tehetnék. Ezek ugyanazok, akik tönkretették és csődbe vitték az országot. Ezek ugyanazok, akik egymás között, Őszödön elmondták, hogy az egész országot, sőt, még az uniót is bepalizták. Ezek ugyanazok, akik saját bevallásuk szerint hazudtak napkeltétől napnyugatáig, szünet nélkül. Ezek bizony ugyanazok, akik ma „hazájukért aggódva” emelkednek szólásra, valójában pedig csupán a kitartott bábjaikkal sakkozgatva próbálnak páros lábbal belerúgni a világjárvánnyal szemben védekezni kényszerülő nemzeti kormányba. Ennyire fontosak nekik a magyar emberek…

A CSICSKÁKRA IS SZÁMÍTHATNAK

Vannak már sajnos szép számmal, akik Gyurcsányékról hallva legyintenek csupán, miszerint ez az istenverése a hordájával már az életben nem fog semmi értékelhetőt tenni értünk, ugyanakkor azzal nyugtatják magukat, hogy legalább vannak mások is a porondon. Na de kik? A kormányfő úgy fogalmazott az Országgyűlésben, hogy a Jobbik egy csicskapárt lett. Nos, elnézve az utóbbi napokat, valóban. Jakab pincsi bizony Fletó ugatós ölebeként a gazdi első szavát meghallva adta ki nyughatatlan bolháinak, hogy terjesszék a szentségtelen igét: Kásler Miklóst, a világon az egyik legelismertebb magyar orvosprofesszorként számontartott minisztert, aki a védekezést kormányzati szinten a maga területén irányítja, azonnal menesszék. Mert ugye a csicska nem gondolkozik, csak cselekszik és csinálja, amit elvárnak tőle.

FLETÓÉK MÁR „BIZONYÍTOTTAK” IS

Ki emlékszik már 2006-ra? Akkor éppen madárinfluenzában készültünk meghalni. De hála a balsorsnak és Lucifer tehetségének, akkor éppen Gyuriferi kormányával feszülhettünk neki a kórral szembeni védekezésnek. Miután Ferenc testvér akkor is felszította a pánikot, nemes egyszerűséggel kiállt és – orvosi vénáját első ízben már itt megcsillogtatva – bejelentette, hogy a világon elsőként mi, magyarok fogunk oltóanyagot fejleszteni és találni. Pár milliárddal gyorsan meg is támogatták egy ciprusi offshore cég hazai lerakatát, akik a vírus lecsengésére nagyjából előálltak egy kotyvalékkal, amit úgy az MTA, mint a különböző egészségügyi szervezetek röhögve utasítottak el, de legalább Fletóék várhatták a csodát. Miután még vagy száz ember beoltatta magát és az állami támogatásnak is lába kelt, az ügy természetesen el is ült. Nos, ez a Gyurcsány Ferenc az, aki újdonsült facebooklive-harcosként folytatja gerilla harcát a „felelőtlen” Orbán-kormánnyal szemben.

A KÍGYÓNAK A LEGVASTAGABB A BŐRE

A demagógia sarában disznókat megszégyenítő otthonossággal fetrengő Gyurcsány-féle beszélő fejek ugyan pénzről kezdtek értekezni, miszerint mennyi is az annyi és miért is nem inkább minden az, plusz még egy kicsi, amit a járvány megfékezésére költünk, de nem mindig volt ez így. Az igazság az, hogy ez a Deák Ferencet is „megszégyenítő” géniusz, Ferencünk 2006-ban még azt vette fejébe, hogy majd Magyarország egy pár milliárdos befektetéssel, a madárinfluenza elleni vakcina elsőként történő kifejlesztésével olyan 500 milliárd forintot fog szakítani a világ szenvedésén. De ugye változnak az idők, azóta a pénz már nem minden. Vagy mégsem? Hiszen éppen tegnap sikerült „lopott pénzből élő kreténnek” neveznie főszerkesztő-helyettesünket annak a gyurcsányista Czeglédy Csabának, akit 6 milliárd forintos adócsalással vádol az ügyészség, és korábban már jogerősen is elítélték az egyébként ügyvédként működő entitást. Úgy látszik, tényleg vannak olyanok, akiknek a bőre már mindent is elbír.